Ja siis sai mängitud ka "Sõnamängu". See saavutas aga uued mõõtmed, kui meie kaks filoloogist sõpra mänguga liitusid. Sääraseid sõnu ja imelisi kombinatsioone suudavad vist ainult nemad välja mõelda. Ja suured punktid olid nende puhul vägagi tavalised. Miskipärast sai "Sõnamängust" nende jaoks kinnisidee või lausa sõltuvus ja nüüd tahavad nemadki endale  seda mängu (nad tahtsid tegelikult ennegi), kuid Eestis vaevalt seda enam kusagil müüakse. Kuulujuttude järgi olevat see kõikjal läbi müüdud.